ประกาศคณะกรรมการกํากับตลาดทุนที่ ทน. 41/2564เรื่อง ข้อกําหนดเกี่ยวกับการเสนอขายหน่วยของโครงการ จัดการลงทุนระหว่างเขตบริหารพิเศษฮ่องกงแห่งสาธารณรัฐประชาชนจีนและไทย\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 35(6) มาตรา 56 วรรคหนึ่ง (4) และวรรคสาม แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 และมาตรา 67 และมาตรา 69 วรรคหนึ่ง (11) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2564 เป็นต้นไปข้อ ๒ ในประกาศนี้ "โครงการจัดการลงทุน" หมายความว่า โครงการจัดการลงทุนต่างประเทศที่ได้รับความเห็นชอบและอยู่ภายใต้การกํากับดูแลของหน่วยงานกํากับดูแลหลักที่ลงนามร่วมกัน ซึ่งจัดตั้งขึ้นเพื่อการเสนอขายกองทุนรวมระหว่างเขตบริหารพิเศษฮ่องกงแห่งสาธารณรัฐประชาชนจีนและไทย (Mutual Recognition of Funds between Hong Kong Special Administrative Regionof the People's Republic of China and Thailand (HK-TH MRF)) "หน่วยของโครงการจัดการลงทุน" หมายความว่า หลักทรัพย์ดังต่อไปนี้ของโครงการจัดการลงทุนหรือที่ออกภายใต้อีทีเอฟต่างประเทศที่มีวัตถุประสงค์ในการลงทุนในหลักทรัพย์ ตราสารทางการเงิน หรือธุรกรรมทางการเงิน (1) หุ้นของบริษัท (investment company) (2) ใบทรัสต์ของทรัสต์ (unit trust) (3) ตราสารหรือหลักฐานแสดงสิทธิในทรัพย์สินของโครงการจัดการลงทุน "ผู้รับผิดชอบในการดําเนินการ" (CIS operator) หมายความว่า ผู้รับผิดชอบ ในการดําเนินการของโครงการจัดการลงทุน "แบบแสดงรายการข้อมูล" หมายความว่า แบบแสดงรายการข้อมูลการเสนอขายหน่วยของโครงการจัดการลงทุน "หน่วยงานกํากับดูแลหลัก" (home regulator) หมายความว่า หน่วยงานกํากับดูแล ที่มีอํานาจกํากับดูแลโครงการจัดการลงทุน หรือผู้รับผิดชอบในการดําเนินการ "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ดังต่อไปนี้(1) ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน (2) ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุนหมวด ๑ อํานาจของสํานักงาน\_\_\_\_\_\_\_\_\_\_\_\_\_\_\_\_\_ข้อ ๓ ให้นําข้อกําหนดเกี่ยวกับอํานาจของสํานักงานตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ และประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการซื้อขายหน่วยของโครงการจัดการลงทุนกลุ่มอาเซียน และโครงการจัดการลงทุนในเอเชียภายใต้กรอบเอเปค มาใช้บังคับโดยอนุโลมเท่าที่ไม่ขัดหรือแย้งกับการดําเนินการตามข้อกําหนดในประกาศนี้หมวด ๒ การขออนุญาต และการปฏิบัติหน้าที่ของผู้รับผิดชอบในการดําเนินการ\_\_\_\_\_\_\_\_\_\_\_\_\_\_\_\_\_\_ข้อ ๔ เว้นแต่จะได้กําหนดไว้เป็นการเฉพาะในประกาศนี้ ในการเสนอขายหน่วยของโครงการจัดการลงทุน ให้ผู้รับผิดชอบในการดําเนินการปฏิบัติตามหลักเกณฑ์ของโครงการจัดการลงทุนกลุ่มอาเซียนที่เสนอขายแก่ผู้ลงทุนทั่วไป ในประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ และประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าวโดยอนุโลม และยื่นเอกสารหลักฐานดังต่อไปนี้ต่อสํานักงาน(1) คําขออนุญาตเสนอขายหน่วยของโครงการจัดการลงทุน ตามแบบ 35 - HK-TH MRF ที่จัดไว้บนเว็บไซต์ของสํานักงาน(2) เอกสารซึ่งมีรายละเอียดเกี่ยวกับโครงการจัดการลงทุนที่จะเสนอขายหน่วยโดยเอกสารดังกล่าวต้องมีลักษณะเดียวกับแบบและรายการที่กําหนดไว้ในแบบแสดงรายการข้อมูลในกรณีที่ผู้รับผิดชอบในการดําเนินการยื่นแบบแสดงรายการข้อมูลและร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลที่ยื่นมานั้น เป็นเอกสารหลักฐานประกอบคําขออนุญาตที่ได้ยื่นไว้ตามวรรคหนึ่งแล้ว(3) เอกสารที่แสดงว่าโครงการจัดการลงทุนได้จัดตั้งขึ้นโดยชอบด้วยกฎหมายของประเทศที่หน่วยงานกํากับดูแลหลักตั้งอยู่(4) หนังสือแต่งตั้งบริษัทหลักทรัพย์เพื่อทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุน และหนังสือแต่งตั้งตัวแทน (local representative) ในประเทศไทยของผู้รับผิดชอบในการดําเนินการข้อ ๕ ในกรณีดังต่อไปนี้ ให้ผู้รับผิดชอบในการดําเนินการแจ้งต่อสํานักงานและผู้ถือหน่วยลงทุนเป็นการล่วงหน้า โดยปฏิบัติให้เป็นไปตามหลักเกณฑ์ดังต่อไปนี้ (1) กรณีที่มีการควบรวมหรือเลิกการเสนอขายหน่วยของโครงการจัดการลงทุนในต่างประเทศ ให้แจ้งล่วงหน้าไม่น้อยกว่า 1 เดือนก่อนวันที่การควบรวมจะมีผลหรือก่อนวันที่จะสิ้นสุดการเสนอขายในต่างประเทศ แล้วแต่กรณี โดยต้องมีรายละเอียดอย่างน้อยดังนี้(ก) เหตุผลของการควบรวมหรือเลิกการเสนอขายหน่วยของโครงการจัดการลงทุนในต่างประเทศ(ข) ข้อกําหนดในโครงการจัดการลงทุนที่กําหนดให้ผู้รับผิดชอบในการดําเนินการสามารถควบรวมหรือเลิกการเสนอขายหน่วยของโครงการจัดการลงทุนในต่างประเทศ(ค) ผลกระทบที่ผู้ถือหน่วยลงทุนจะได้รับ(ง) การดําเนินการอื่นใดเท่าที่จําเป็น เพื่อประโยชน์ของผู้ถือหน่วยลงทุน(จ) ประมาณการค่าใช้จ่ายที่เกี่ยวข้องและผู้รับผิดชอบค่าใช้จ่ายนั้น (ถ้ามี) (2) กรณีที่ผู้รับผิดชอบในการดําเนินการไม่ประสงค์ที่จะเสนอขายหน่วยของโครงการจัดการลงทุนในประเทศไทยอีกต่อไปและมิใช่กรณีตาม (1) ให้แจ้งล่วงหน้าไม่น้อยกว่า 3 เดือนก่อนวันที่จะสิ้นสุดการเสนอขายดังกล่าว โดยต้องมีรายละเอียดอย่างน้อยดังนี้(ก) เหตุผลที่จะไม่เสนอขายอีกต่อไป(ข) ผลที่เกิดขึ้นเมื่อสิ้นสุดการเสนอขาย(ค) การดําเนินการที่เปลี่ยนแปลงไปของโครงการจัดการลงทุนเมื่อสิ้นสุดการเสนอขาย และผลกระทบที่ผู้ถือหน่วยลงทุนจะได้รับ(ง) การดําเนินการอื่นใดเท่าที่จําเป็นเพื่อประโยชน์ของผู้ถือหน่วยลงทุน(จ) ประมาณการค่าใช้จ่ายที่เกี่ยวข้องและผู้รับผิดชอบค่าใช้จ่ายนั้น (ถ้ามี)หมวด ๓ การให้บริการซื้อขายหน่วยของโครงการจัดการลงทุนของบริษัทหลักทรัพย์\_\_\_\_\_\_\_\_\_\_\_\_\_\_\_\_ข้อ ๖ ในการให้บริการซื้อขายหน่วยของโครงการจัดการลงทุน ให้บริษัทหลักทรัพย์ปฏิบัติตามหลักเกณฑ์ของโครงการจัดการลงทุนกลุ่มอาเซียน ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการซื้อขายหน่วยของโครงการจัดการลงทุนกลุ่มอาเซียน และโครงการจัดการลงทุนในเอเชียภายใต้กรอบเอเปค และประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าวโดยอนุโลม ผู้มีอํานาจลงนาม - ประกาศ ณ วันที่ 21 พฤษภาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน